เรื่องร้องเรียน (สะพาน,น้ำท่วม,ร้องเรียน,เสียงรบกวน,กีดขวาง,ถนน) วันที่ 2023-10-25 03:20:42 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660045350


ขอให้ตรวจสอบโรงงาน ชื่อ .... ที่อยู่ เลขที่ .... หมู่ที่ 2 ถนนมิตรไมตรี ซอย 12 แขวงคู้ฝั่งเหนือ เขตหนองจอก กรุงเทพมหานคร จุดสังเกตเมื่อเข้าถนนมิตรไมตรี ซอย 12 มาสุดซอย พบสะพานไม่ต้องข้ามสะพาน ให้เลี้ยวขวามาทางริมคลอง ตั้งแต่พบสะพานมาจะผ่านบ้านจำนวน 4 หลังคาเรือนจึงพบโรงงานชื่อ .... ซึ่งมีอยู่โรงงานเดียวเป็นโรงงานประกอบบูธสำหรับแสดงสินค้า เนื่องจากผู้ร้องแจ้งว่า โรงงานดังกล่าว จะมีที่ดินว่างเปล่า เลขที่โฉนด 103(ระบุตามผู้ร้องแจ้ง) อยู่บริเวณด้านหลังโรงงานดังกล่าว เป็นที่ดินว่างเปล่าซึ่งไม่มีด้านใดติดถนนและอยู่ติดลํารางสาธารณะ ผู้ร้องแจ้งว่าทางโรงงานได้ทำการถมดินลํารางสาธารณะ เพื่อให้มีทางเข้าออก ทำให้กีดขวางทางระบายน้ำ และมีผลให้ระบายน้ำได้ช้าลง ซึ่งผู้ร้องทราบมาว่า เจ้าของโรงงานได้เข้ามาอยู่ในพื้นที่นี้มาประมาณ 10 ปีที่แล้ว ซึ่งในช่วงแรกสร้างเป็นบ้านพักอาศัย หลังจากนั้นได้มีการต่อเติมเป็น โรงงาน ซึ่งพบปัญหาในช่วงประมาณ 5 ปีหลังจากต่อเติมเป็นโรงงาน ทั้งกลิ่นเหม็นและเสียงดังรบกวน จากการประกอบกิจการ ผู้ร้องจึงมีความประสงค์ให้ตรวจสอบโรงงานฯ ดังนี้ 1.ไม่มีการแจ้งเจ้าหน้าที่กรมที่ดิน ในการปลูกสิ่งปลูกสร้างโดยไม่มีหมุดเขตจากกรมที่ดิน 2.มีใบอนุญาตประกอบกิจการโรงงาน (ร.ง.4) หรือไม่ 3.มีใบอนุญาตก่อสร้างเป็นโรงงาน หรือไม่ 4.มีใบอนุญาตต่อเติมโรงงาน หรือไม่ 5.ขอให้ตรวจสอบกลิ่นและเสียงดังรบกวน 6ในส่วนของที่ดินว่างเปล่า เลขที่โฉนด 103 .ไม่มีการแจ้งเจ้าหน้าที่กรมที่ดิน ในการปลูกสิ่งปลูกสร้างโดยไม่มีหมุดเขตจากกรมที่ดิน 7.มีการรุกล้ำถมที่ดินลํารางสาธารณะ เพื่อประโยชน์ส่วนตัว โดยไม่มีการขออนุญาตจากหน่วยงานราชการ 8.ดินที่ขุดขึ้นมาเมื่อมีการก่อสร้างหรือต่อเติม ถูกนำไปถมฝั่งของโรงงานทั้งหมด (ข้อมูลระบุตามผู้ร้องประสงค์) เบื้องต้นผู้ร้องได้แจ้งเรื่องไปยังสำนักงานเขตหนองจอกแล้วแต่ยังไม่มีความคืบหน้าใดๆ ผู้ร้องพบเห็นเจ้าหน้าที่สิ่งแวดล้อมและเจ้าหน้าที่ฝ่ายโยธาจากสำนักงานเขตหนองจอกลงพื้นที่สำรวจประชาชนที่อาศัยโดยรอบโรงงานฯ ผลการตรวจสอบมีปัญหาเรื่องเสียงดังรบกวนจริง และทำการก่อสร้างโรงงานโดยไม่มีแบบการก่อสร้างและไม่มีใบอนุญาตที่ถูกต้อง ซึ่งการลงพื้นที่ดังกล่าวผู้ร้องรับทราบว่า มีประชาชนได้ติดต่อร้องเรียนไปยังสำนักงานเขตหนองจอกโดยตรง ผู้ร้องจึงประสงค์ทราบเกี่ยวกับเมื่อมีการพิสูจน์ทราบว่ามีความผิด หน่วยงานที่เกี่ยวข้องจะมีแนวทางปฏิบัติตามขั้นตอนและระเบียบอย่างไรบ้าง ผู้ร้องขอให้เน้นย้ำในประเด็นของการรุกล้ำถมที่ดินลํารางสาธารณะ เพื่อประโยชน์ส่วนตัวโดยไม่มีการขออนุญาตจากหน่วยงานราชการและก่อสร้างเป็นโรงงานโดยไม่มีใบอนุญาตก่อสร้างและประกอบกิจการที่ถูกต้อง ประสงค์ให้ดำเนินการตามขั้นตอนและระเบียบอย่างเคร่งครัดถือปฏิบัติตามระเบียบข้อบังคับโดยไม่ให้ขาดตกบกพร่องทุกขั้นตอนต่อไป ประกอบกับผู้ร้องทราบว่า กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง traffy fondue ( R3K2ZZ ) เบื้องต้นได้มีการแจ้งรายงานผลการปฏิบัติงานของกรุงเทพมหานคร ตามเลขที่รับแจ้ง traffy fondue ( 9KFWKE) ผู้ร้องรับทราบรายงานผลการปฏิบัติงานของกรุงเทพมหานครแล้ว โดยผู้ร้องแจ้งว่าสถานประกอบการดังกล่าวยังคงประกอบกิจการทำเฟอร์นิเจอร์เกี่ยวกับงานไม้ เช่น การทำฉากหรือบูธประกอบฉากที่ใช้ในการแสดงสินค้า ประจำทุกวัน (แต่ไม่ทราบวันเวลาที่แน่ชัด) ผู้เพราะร้องทำงานเข้าเป็นกะจึงไม่สามารถทราบได้ว่าช่วงเวลาในการประกอบกิจการฯ อยู่ในช่วงเวลาใด  ซึ่งบางวันอาจจะมีการส่งเสียงดังรบกวนในช่วงเวลากลางคืนหรือกลางวัน  (บันทึกตามผู้ร้องแจ้ง) จึงประสงค์ให้หน่วยงานที่เกี่ยวข้องแก้ไขปัญหาดังกล่าวอีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata